Irom Chanu Sharmila

Irom Chanu Sharmila (født 14. mars 1970 i Imphal i Manipur) er en indisk journalist, lyriker og menneskerettighetsforkjemper. Hun fastet i flere år i protest mot indiske myndigheters politikk i delstaten Manipur og kalles også «jernkvinnen fra Manipur».«India: Irom Sharmila fast in Ripley's Believe It or Not», BBC News, 9. mai 2012.

Chanu sultestreiket og fastet i flere år i protest mot Armed Forces Special Powers Act, som gir indiske myndigheter vide fullmakter i kampen mot separatister og opprørere.«India woman's 10-year fast against anti-insurgent law», BBC News, 3. november 2010.«India campaign over 'draconian' anti-insurgent law», BBC News, 17. oktober 2011. Hun startet protesten mot myndigheten etter at soldater fra Assam Rifles drepte ti sivile på et marked i Malom i Manipur.«Indiske Sharmila har sultestreiket i 12 år», Dagbladet, 8. november 2012. Fra november 2000 ble hun tvangsforet gjennom en slange i nesen.«Irom Sharmila: India activist in 'suicide attempt' charge», BBC News, 4. mars 2013. Chanu ble holdt i et fengsel i Manipur. Hun ble satt fri noen dager i august 2014, men ble arrestert igjen. Den 22. januar 2015 avgjorde en dommer at hun skulle settes fri og hun slapp ut av fengselet samme dag.«Human Rights Activist Irom Sharmila Released From Prison», NDTV, 22. januar 2015. Lest 22. januar 2015. I juli 2016 kunngjorde hun at hun ville avslutte sultestreiken og stille til valg.

Hun giftet seg i 2017 og i 2019 ble hun mor til to tvillinger.

 Referanser 

Kategori:Personer fra Imphal
Kategori:Indiske aktivister
Kategori:Indiske menneskerettighetsaktivister
Kategori:Indiske lyrikere
Kategori:Indiske forfattere
Kategori:Indiske journalister